	_Прикривачите_ са тези, които поемат главния удар в ежедневния свят. Те са бизнес ръководителите, тези които работят с хората. Всичко, свързано със света на обикновените дела, минава през тях. _Прикривачите_ практикуват _контролираното безумие_ точно както _сънувачите_ практикуват _сънуването_. С други думи _контролираното безумие_ е основата на _прикриването_, също както сънищата са основата на _сънуването_. Дон Хуан казваше, че в общи линии най-голямото постижение на един воин във второто внимание е _сънуването_, докато в първото внимание най-голямото му постижение е _прикриването_.